CELEX: 62016TN0827
Language: sl
Date: 2016-11-24 00:00:00
Title: Zadeva T-827/16: Tožba, vložena 24. novembra 2016 – QB/ECB

23.1.2017   
            
            
               SL
            
            
               Uradni list Evropske unije
            
            
               C 22/53
            
         Tožba, vložena 24. novembra 2016 – QB/ECB
   (Zadeva T-827/16)
   (2017/C 022/72)
   Jezik postopka: francoščina
   
      Stranki
   
   
      Tožeča stranka: QB (Frankfurt na Majni, Nemčija) (zastopnik: L. Levi, odvetnik)
   
      Tožena stranka: Evropska centralna banka
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               to tožbo razglasi za dopustno in utemeljeno;
            
         posledično,
   
               —
            
            
               razglasi ničnost ocenjevalnega poročila za leto 2015 in odločbe z dne 15. decembra 2015, ki je bila vročena 7. januarja 2016, s katero je bilo tožeči stranki zavrnjeno povišanje plače;
            
         
               —
            
            
               po potrebi, razglasi ničnost odločb z dne 2. maja 2016 in 15. septembra 2016, s katerima je bila zavrnjena upravna pritožba oziroma ugovor tožeče stranke;
            
         
               —
            
            
               toženi stranki naloži povrnitev nepremoženjske škode, ocenjene ex aequo et bono na 15 000 EUR;
            
         
               —
            
            
               toženi stranki naloži vse stroške.
            
         
      Tožbeni razlogi in bistvene trditve
   
   Tožeča stranka v utemeljitvi tožbe navaja pet tožbenih razlogov.
   
               1.
            
            
               Prvi tožbeni razlog: kršitev navodil za ocenjevanje in postopka, kršitev pravice do obrambe in kršitev dolžnosti skrbnega ravnanja, ki naj bi jih tožeča stranka storila s sprejetjem ocenjevalnega poročila za leto 2015 (v nadaljevanju: sporno ocenjevalno poročilo). Tožeča stranka se med drugim opira na te očitke:
               
                           —
                        
                        
                           neobstoj dialoga in kršitev pravice do obrambe;
                        
                     
                           —
                        
                        
                           sporno poročilo naj ne bi opredelilo načinov izboljšanja in naj ne bi določilo ciljev, ki bi bili v skladu s cilji, ki se zahtevajo v navodilih za ocenjevanje, s čimer naj bi bila kršena dolžnost skrbnega ravnanja;
                        
                     
                           —
                        
                        
                           neobstoj posredovanja s strani odgovorne tretje osebe.
                        
                     
         
               2.
            
            
               Drugi tožbeni razlog: kršitev pravil o objektivnosti in nepristranosti ter kršitev člena 41 Listine Evropske unije o temeljnih pravicah (Listina), s katerima je obremenjeno sporno ocenjevalno poročilo.
               
                           —
                        
                        
                           Tožeča stranka namreč meni, da posebne okoliščine zadevnega primera kažejo na to, da ocenjevalci in še zlasti drugi ocenjevalci niso bili sposobni izvesti svoje naloge objektivno in nepristransko.
                        
                     
         
               3.
            
            
               Tretji tožbeni razlog: očitna napaka. Tožeča stranka naj bi namreč navedla dokaze, ki naj bi odvzel verodostojnost presojam dejstev iz spornega poročila.
            
         
               4.
            
            
               Četrti tožbeni razlog: odločba z dne 15. decembra 2015, s katero je bilo tožeči stranki zavrnjeno povišanje plače, naj bi temeljila na nezakonitem ocenjevalnem poročilu.
            
         
               5.
            
            
               Peti tožbeni razlog: kršitev smernic iz leta 2015 in postopka ter kršitev člena 41 Listine, ker naj odločba z dne 15. decembra 2015 ne bi bila obrazložena in tožeča stranka naj ne bi bila predhodno zaslišana.